CELEX: 62015CN0693
Language: mt
Date: 2015-12-21 00:00:00
Title: Kawża C-693/15: Talba għal deċiżjoni preliminari mressqa mill-Consiglio di Stato (l-Italja) fil-21 ta’ Diċembru 2015 – Il Camaleonte Srl vs Questore di Napoli, Ministero dell’Interno

21.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 106/22
            
         Talba għal deċiżjoni preliminari mressqa mill-Consiglio di Stato (l-Italja) fil-21 ta’ Diċembru 2015 – Il Camaleonte Srl vs Questore di Napoli, Ministero dell’Interno
   (Kawża C-693/15)
   (2016/C 106/23)
   Lingwa tal-kawża: it-Taljan
   
      Qorti tar-rinviju
   
   Consiglio di Stato
   
      Partijiet fil-kawża prinċipali
   
   
      Rikorrenti: Il Camaleonte Srl
   
      Konvenuti: Questore di Napoli, Ministero dell’Interno
   
      Domandi preliminari
   
   
               1)
            
            
               Is-sentenza Il-Kummissjoni vs L-Italja (C-465/05, EU:C:2007:781), li fiha l-Qorti tal-Ġustizzja ddeċidiet li l-Istat Taljan kien kiser il-prinċipji stabbiliti fl-Artikoli 43 KE u 49 KE (id-dritt ta’ stabbiliment u l-libertà li jiġu pprovduti servizzi) billi ppreveda li:
               
                           a)
                        
                        
                           l-attività ta’ għassies privat tista’ tiġi eżerċitata biss wara l-għoti tal-ġurament ta’ fedeltà lir-Repubblika Taljana;
                        
                     
                           b)
                        
                        
                           l-attività ta’ għassies privat tista’ tigi eżercitata mill-fornituri ta’ servizzi stabbiliti fi Stat Membru ieħor biss fuq għoti ta’ awtorizzazzjoni tal-Prefetto ta’ portata territorjali, mingħajr ma jittieħdu inkunsiderazzjoni l-obbligi li għalihom dawn il-fornituri huma diġà suġġetti fl-Istat Membru ta’ oriġini;
                        
                     
                           c)
                        
                        
                           l-imsemmija awtorizzazzjoni għandha validità territorjali limitata u li l-għoti tagħha hija suggetta għat-teħid inkunsiderazzjoni tan-numru u tad-daqs tal-impriżi ta’ sigurtà privata li diġà joperaw fit-territorju inkwistjoni;
                        
                     
                           d)
                        
                        
                           l-impriżi ta’ sigurtà privata għandhom ikollhom sede operattiva f’kull provinċja fejn huma jeżerċitaw l-attività tagħhom;
                        
                     
                           e)
                        
                        
                           il-persunal tal-impriżi għandu jkun individwalment awtorizzat sabiex jeżerċita l-attività ta’ sigurtà privata, mingħajr ma jitqiesu l-kontrolli u l-verifiki diġà mwettqa fl-Istat Membru ta’ oriġini;
                        
                     
                           g)
                        
                        
                           l-impriżi ta’ sigurtà privata ghandhom ikollhom numru ta’ impjegati minimu u/jew massimu sabiex ikunu awtorizzati;
                        
                     
                           h)
                        
                        
                           l-istess impriżi għandhom jiddepożitaw garanzija fil-Cassa Depositi e Prestiti;
                        
                     
                           i)
                        
                        
                           il-prezzijiet tas-servizzi ta’ sigurtà privata huma stabbiliti b’awtorizzazzjoni tal-Prefetto skont marġni ta’ varjazzjoni stabbilit bil-quddiem.
                           [teskludi], fiha nfisha, lill-awtorità provinċjali ta’ sigurtà pubblika (Questore) milli tkun tista’ tistabbilixxi rekwiżiti dwar il-provvista ta’ servizzi bħal dawk ikkontestati f’din il-kawża[, li] jimponu li jiġi assenjat numru minimu ta’ aġenti (tnejn) lill-operazzjonijiet marbuta ma’ ċerti servizzi?
                        
                     
         
               2)
            
            
               Minkejja li hija kwistjoni ġdida, [għandha] elementi analogi li jwasslu għall-istess eżitu fir-rigward tal-Artikoli 43 KE u 49 KE?